
vobis venire faciet  omnes milites comitatuum suorum die
Dominica   pr,oxima   ante   mediam   Quadragesimam   apud
Notingeham,   ad quern  diem   eligi   facietis   quatuor  legales
milites de singulis hundredis vel wapentaccis, vel plures vel
pauciores, secundum magnitudinem hundredorum vel wapen-
taccorum, ituros per singulos hundredos vel wapentaccos ad
assidendum et coliigendum quintam decimam omnium mobi-
lium praedictorum.    Exceptis tamen ab hac quint a decima
quantum  ad  archiepiscopos,  episcopos,   abbates,  priores  et
ceteros viros religionis,  comites, barones, milites et liberos
homines qui non sunt mercatores, omnimodis libris suis, et
ornamentis ecclesiarum et capellarum, et equis ad equitandum,
et equis carectariis et summariis et armis omnimodis; jocalibus,
vasis, utensilibus, lardariis,  cellariis et foenis;   et exceptis
bladis ad warnisturam castrorum emptis.   Exceptis etiam ab
hac quinta decima quantum ad mercatores qui de omnibus
mercandisis   et   mobilibus   suis   quintam   decimam   dabunt,
armis ad quae jurati sunt, et equis suis ad equitandum, et uten-
silibus domorum suarum, cellariis et lardariis ad victum suum.
Exceptis etiam quantum ad villanos armis ad quae jurati
sunt, et utensilibus suis, carne et pisce et potu suo quae non
sunt ad vendendum, et foenis suis et furragio suo quae non
sunt ad vendendum.   Milites autem illi non ibunt in hundredos
vel wapentaccos in quibus sunt residentes, sed in hundredos
vel wapentaccos vicinos alios.    Jurabit autem unusquisque
exceptis    comitibus,    baronibus    et   militibus,    propriorum
mobilium suorum, et similiter mobilium duorum vicinorum
suorum propinquorum, numerum, quantitatem  et valorem.
Et si forte inter ipsum cujus mobilia sunt et vicinos suos
juratos de  eisdem mobilibus  dissensio  ex hoc orta fuerit,
milites ipsi per sacramentum duodecim proborum et legalium
hominum vicinorum, vel totidem quot sufficere viderint ad
veritatem inde inquirendam, veritatem inquirant et secundum
illam veritatem quintam decimam capiant.    Servientes vero
et praepositi de terris comitum,  baronum  et militum,  vel
praepositi tantum si servientes ibi non fuerint, idem et eodem
modo jurabunt de mobilibus dominorum suorum in singulis
villis.    Medietas autem hujusmodi quintae  decimae perpa-
cabitur  ad festum  Sanctae Trinitatis  anno   nono,  et   alia
medietas ad festum Sancti Michaelis proxime sequens.    Quam
quidem quintam decimam milites  illi  recipient per manus
quatuor  legalium   hominum   et   praepositorum singularum